Klaus Møller har fundet den fredede bi-orkidé i Næstved. Foto: Klaus Møller

Send til din ven. X Artiklen: Lærer finder sjælden orkidé Modtagerens email * : Din e-mail * : Dit navn * : Evt. kommentar: *) skal udfyldes.

Lærer finder sjælden orkidé

Næstved - 29. juni 2017 kl. 07:51 Af Anna C. Møhl Kontakt redaktionen

Klaus Møller gjorde et enestående botanisk fund, da han for nylig gik tur på en motionssti i Næstved.

Den pensionerede biologilærer fik øje på den meget sjældne bi-orkidé Ophrys apifera.

Det skriver Sjællandske.

Egentlig var det ganske almindelige vejkantsblomster, Klaus Møller kiggede efter. Men da hans trænede blomsterblik fik øje på orkideen, vidste han, at han havde gjort et sjældent fund.

Orkideen er kun registreret fra tre andre lokaliteter i Danmark: et rekreativt område ved Horsens, hvor den blev fundet første gang i 2004, i en nedlagt grusgrav ved Roskilde og på Sydfyn, så det er lidt af en botanisk sensation, at biblomsten også blomstrer i udkanten af Næstved.

Biblomst er udbredt i subtropiske egne ved Sortehavet og Middelhavet og har haft sin nordlige grænse i Tyskland. Klaus Møller har set store forekomster af orkideen på Sicilien, men aldrig før i Danmark.

Han gætter på, at det et naturens tegn på klimaforandringerne med de stigende temperaturer, der gør, at planten er indvandret til Danmark.

Klaus Møllers fund er blevet registreret hos Botanisk Forening og naturdatabasen Danmarks Fugle og Natur.

Desuden har han skrevet til Næstved Kommune og gjort opmærksom på, at der er en fredet orkidé i naturområdet ved Digtervejsskolen.

- Jeg vil bare være sikker på, at de ikke bliver for ivrige, hvis de skal slå græs, siger han.